Diari Oficial de la Generalitat Valenciana


Sumari del DOGV 7637, del 16-10-2015 (2015/8273)

RESOLUCIÓ d'1 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient número 54/15-AIA Benissa.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7637

Data del DOGV
:   16-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8273


Data del document
:   01-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Benissa
    * impacte ambiental

RESOLUCIÓ d'1 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient número 54/15-AIA Benissa. [2015/8273]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 54/15-AIA Benissa.  
  
  
«Declaració d'impacte ambiental  
Expedient: 54/8515-XTN.  
Títol: ampliació de llicència ambiental de magatzem de residus metàl·lics no tòxics a activitat d'emmagatzematge-valorització de residus no perillosos i perillosos (bateries i RAEE) i centre autoritzat de tractament de vehicles al final de la seua vida útil.  
Promotor: Frayma, CB.  
Autoritat substantiva: Ajuntament de Benissa.  
Localització: Polígon industrial la Pedrera, carrer d'Isaac Peral, 5-7, del terme municipal de Benissa (Alacant).  
  
Antecedents  
Actualment el promotor compta amb llicència ambiental, atorgada per l'Ajuntament de Benissa, amb data 8 de novembre de 2013, (exp. 22M-2011), per a l'activitat de «gestió de residus (emmagatzematge i classificació de ferralla)».  
- La mercantil disposa de declaració d'impacte ambiental favorable amb condicionants (amb data 25 de febrer 2013, exp. 103/12-AIA, activitat d'emmagatzematge de residus no perillosos).  
S'assigna a la instal·lació el número d'identificació mediambiental (NIMA) 0241671876.  
Està inscrita en el Registre general de gestors autoritzats de residus de la Comunitat Valenciana amb:  
- Núm. 615/V/RNP/CV Autorització administrativa per a intercanvi de residus sotmesos a operacions entre R1 i R11 (R12).  
- Núm. 780/A/RTP/CV Autorització administrativa per a dur a terme operacions d'emmagatzematge temporal de RP.  
  
Descripció del projecte  
L'objecte del present projecte és la sol·licitud de la llicència ambiental d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a una ampliació de llicència ambiental de magatzem de residus metàl·lics no tòxics a activitat d'emmagatzematge-valorització de residus no perillosos i perillosos (bateries i RAEE) i centre autoritzat de tractament de vehicles al final de la seua vida útil (d'ara en avant VFVU).  
La parcel·la on s'ubicarà l'activitat està situada en sòl urbà d'ús industrial i segons el certificat de compatibilitat urbanística l'activitat és compatible amb el planejament urbanístic.  
L'activitat s'està realitzant actualment al carrer d'Isaac Peral 5, emmagatzematge de residus no perillosos (metàl·lics) i es pretén ampliar al número 7 del mateix carrer a emmagatzematge-valoració de residus no perillosos i perillosos, amb una edificació destinada al centre de tractament autoritzat (d'ara en avant CAT).  
La superfície total de la parcel·la és de 2.650 m² i està ocupada per les instal·lacions següents:  
Carrer d'Isaac Peral, 5, es troba la instal·lació existent, amb una superfície total 1.325 m² (edificació existent superfície útil 74,40 m²).  
- Emmagatzematge de bateries usades. Superfície útil 16,56 m².  
- Emmagatzematge de RAEE no perillosos. Superfície útil 20,00 m².  
- Vestidor, lavabo, oficina, sala d'espera. Superfície útil 19,32 m².  
- Aparcament. Superfície útil 18,52 m².  
Carrer d'Isaac Peral, 7, es troba la instal·lació addicional, amb una superfície total 1.325 m² (edificació nova superfície útil 162,14 m²).  
- Descontaminació/desmuntatge de VFVU i emmagatzematge de residus perillosos. Superfície útil 113,49 m².  
- Emmagatzematge de components per a la reutilització. Superfície útil 39,82 m².  
- Oficina CAT. Superfície útil 8,83 m².  
S'instal·larà el CAT amb les instal·lacions següents:  
- Zona recepció de VFVU abans de la descontaminació.  
- Zona de descontaminació i desmuntatge de VFVU amb emmagatzematge de residus perillosos (RP).  
- Zona d'emmagatzematge de components per al seu reutilització.  
- Zona d'emmagatzematge de pneumàtics usats.  
- Zona d'emmagatzematge de VFVU descontaminats.  
- Oficina per a la gestió de VFVU.  
La maquinària utilitzada per a l'exercici de l'activitat serà:  
- Màquina desmuntadora de pneumàtics.  
- Compressor.  
- Elevador de 4 columnes.  
- Màquina de recuperar gas d'equips d'aire condicionat.  
- Banc de treball i ferramentes manuals.  
- Grua d'elevació fins a 1000 kg.  
L'empresa comptarà amb maquinària per a l'extracció controlada de gasos dels circuits d'aire condicionat dels VFVU, el codi LER del qual és 140601\*, a fi d'evitar l'emissió dels esmentats gasos, encara que la majoria de VFVU sol arribar a les instal·lacions sense.  
Els VFVU descontaminats seran retirats periòdicament per un gestor autoritzat.  
La capacitat d'emmagatzematge és aproximadament 32 VFVU descontaminats.  
Les bateries usades no generades pels VFVU descontaminats s'emmagatzemaran en calaixos homologats de polietilé d'alta densitat amb una capacitat aproximada de 50 bateries, i seran retirades per un gestor autoritzat.  
Descripció del procés productiu  
L'activitat que es durà a terme consisteix en:  
1. Recepció i descontaminació de VFVU  
Per al seu posterior especejament, a fi de reutilitzar els components d'aquells vehicles amb valor.  
1. Recepció de VFVU  
La zona de recepció se situarà a l'exterior de la nau, amb paviment impermeable.  
La capacitat d'emmagatzematge serà de 7 VFVU.  
2. Descontaminació i desmuntatge de VFVU i emmagatzematge de residus perillosos  
En una primera fase es procedirà a l'extracció dels fluids considerats residus perillosos (d'ara en avant RP), com ara: oli de motor, de la caixa del canvi, líquid de frens, líquids refrigerants, anticongelants i fluids del sistema d'aire condicionat, posteriorment es procedirà a la retirada de la gasolina o gasoil. En una segona fase es desmuntaran els RP no fluids com són les bateries, filtres i catalitzadors.  
  
Hi haurà una zona d'emmagatzematge de RP.  
Posteriorment es durà a terme el desmuntatge dels residus no perillosos de VFVU ja descontaminats que es troben en bon estat per a la seua venda.  
3. Emmagatzematge de components per a reutilització  
Zona situada a cobert i amb solera de formigó, els conjunts de motor més caixa del canvi que no es desmunten s'emmagatzemaran precintats i no sobre el sòl.  
4. Emmagatzematge de pneumàtics usats  
S'emmagatzemaran en una zona independent i separada de la resta de residus amb mesures preventives quant a incendis i no superaran els 2,5 metres d'altura en el seu apilament, sent retirats per gestor autoritzat. La capacitat d'emmagatzematge és de 7 t.  
5. Emmagatzematge de VFVU descontaminats  
S'emmagatzemaran a l'aire lliure sobre solera de formigó, comptant amb xarxa d'arreplega i tractament d'aigües pluvials.  
2. Emmagatzematge-valorització de bateries i RAAE  
Bateries usades  
- Admissió  
- Pesada, control i registre  
- Emmagatzematge temporal  
- Retirada periòdica per empresa autoritzada  
RAAE no perillosos  
- Admissió  
- Pesada, control i registre  
- Classificació  
- Desmuntatge manual  
- Emmagatzematge temporal  
- Retirada periòdica per empresa autoritzada  
En la seua valorització s'obten components de RAEE fèrrics i no fèrrics, amb un emmagatzematge de 2,5 t.  
Adequació de la parcel·la segons projecte  
L'activitat s'ubica en un polígon industrial totalment urbanitzat, dotat de les infraestructures necessàries per a l'exercici correcte de l'activitat. L'aigua potable serà procedent de la xarxa municipal.  
Les aigües residuals procedents de la neteja i vestuari abocaran directament a la xarxa municipal de sanejament.  
Les aigües pluvials, per mitjà d'una xarxa d'arreplega per gravetat seran conduïdes a un separador d'hidrocarburs amb desarenador, per al seu tractament previ a l'abocament a la xarxa de sanejament del polígon industrial.  
En la zona de descontaminació hi haurà un sistema d'arreplega de possibles vessaments accidentals per mitjà de canaletes en pendent cap a una arqueta estanca i impermeable (0,4x0,4x0,4 m) d'arreplega d'abocaments.  
Els depòsits de residus perillosos líquids disposaran de cubetes de retenció.  
A l'exterior hi haurà una zona de recepció i emmagatzematge de VFVU sense descontaminar (emmagatzemant-se aquests en tres alçàries com a màxim) i una zona d'emmagatzematge de pneumàtics usats.  
Per a això tota la superfície, tant la zona exterior com l'interior de la nau, està formigonada i impermeabilitzada.  
Tipologia de residus admesos  
La codificació dels residus per als quals se sol·licita la corresponent autorització administrativa d'emmagatzematge temporal, segons l'Ordre MAM/304/2002, de 8 de febrer, per les quals publiquen les operacions de valorització i eliminació de residus i la llista europea de residus, són les següents:  
Residus no perillosos  
Pneumàtics fora d'ús 160103  
VFVU descontaminats 160106  
RAEE no perillosos 160214, 200136  
Residus perillosos  
Combustibles 130701\*, 130702\* (autoconsum)  
Oli usat del motor i hidràulic 130205\* (retirats per un gestor autoritzat)  
Vehicles al final de la seua vida útil 160104\*  
Bateries usades 160601\* (retirats per gestor autoritzat)  
Cloroflurocarbonis, HCFC, HFC 140601\*  
Filtres usats 160107\* (retirats per gestor un autoritzat)  
Líquid de frens usat 160113\* (retirats per un gestor autoritzat)  
Anticongelant usat 160114\* (retirats per un gestor autoritzat)  
  
Tramitació administrativa  
Amb data 18 d'agost de 2014, va tindre entrada en el Servei d'Avaluació d'Impacte Ambiental de la Conselleria d'Infraestructures, Territori i Medi Ambient, ofici de la direcció territorial d'Alacant de la mateixa conselleria, pel qual es traslladava un escrit de José Miguel González Brox en qualitat de representant de Frayma, CB, en què sol·licita pronunciament sobre la necessitat de sotmetre el projecte a avaluació d'impacte ambiental, i hi adjunta per a això un document ambiental del projecte i el certificat de compatibilitat urbanística.  
El 9 de setembre de 2014, des del Servei d'Avaluació d'Impacte Ambiental es remet informe al promotor indicant-li que l'activitat proposada constitueix un dels supòsits pel qual resulta preceptiu sotmetre el projecte al procediment d'avaluació d'impacte ambiental.  
  
Amb data 19 de maig de 2015, va tindre entrada en el Servei d'Avaluació d'Impacte Ambiental de la Conselleria d'Infraestructures, Territori i Medi Ambient, escrit de la Direcció Territorial d'Alacant de la mateixa conselleria, pel qual es traslladava un ofici de l'Ajuntament de Benissa, de l'expedient de sol·licitud de llicència ambiental per a l'activitat «ampliació de llicència ambiental de magatzem de residus metàl·lics no tòxics a activitat d'emmagatzematge-valorització de residus no perillosos i perillosos (bateries i RAEE) i centre autoritzat de tractament de vehicles al final de la seua vida útil», situada al polígon industrial La Pedrera, carrer d'Isaac Peral, 5-7, del terme municipal de Benissa (Alacant), a fi d'obtindre la preceptiva declaració d'impacte ambiental, en compliment del que disposa l'article 57 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana.  
  
L'esmentat expedient consta de: projecte d'ampliació de llicència ambiental, estudi d'impacte ambiental, pla d'autoprotecció i certificat d'informació pública.  
El tràmit d'informació pública de l'estudi d'impacte ambiental es va dur a terme per mitjà de la inserció del corresponent anunci en el BOP número 39 amb data 26 de febrer de 2015 i la publicació d'un edicte en el tauler d'anuncis de l'ajuntament, sense haver-s'hi presentat al·legacions.  
  
Consideracions ambientals  
- Les principals afeccions associades a l'activitat seran les següents:  
  
Quant a la contaminació atmosfèrica:  
L'afecció per sorolls i vibracions  
Les mesures preventives i correctores proposades en l'estudi són les següents:  
- L'activitat es realitzarà en horari diürn.  
- L'estudi acústic presentat indica que no se sobrepassaran els valors màxims establits en la legislació vigent en matèria de sorolls.  
  
En relació amb les vibracions el projecte estableix les següents mesures correctores:  
- Les màquines susceptibles de produir vibracions es col·locaran sobre suports antivibratoris i com a mínim a 0,7 m de barandats mitgers i 1 m de façanes i pilars.  
- S'utilitzaran amortidors de cautxú de baixa freqüència per a reduir la possible transmissió de vibracions de la maquinària.  
Contaminació de l'aire  
En els CAT en les operacions de descontaminació dels vehicles, es generen residus perillosos, com ara els gasos fluorats dels sistemes d'aire condicionat, que han de ser considerats en els possibles efectes i per tant en el disseny de les mesures preventives i correctores per a la seua correcta gestió.  
Quant a l'afecció al sòl i a l'aigua:  
Els impactes que l'activitat pot produir en el sòl es deuen a les operacions de descontaminació i desballestament de VFVU, emmagatzematge de residus perillosos generats en aquesta operació, l'afecció deriva d'un possible abocament accidental al sòl, per a això l'establiment proposa les següents mesures preventives:  
- La zona de recepció exterior es realitzarà amb paviment impermeable de formigó armat impermeabilitzat per mitjà d'aplicació de pintura de poliuretà alifàtic o solució semblant, i comptarà amb una xarxa d'arreplega d'aigües pluvials connectada a un separador d'hidrocarburs amb desarenador, per al seu tractament abans de ser abocades a la xarxa de sanejament.  
- La zona de descontaminació i la zona d'emmagatzematge de RP se situaran a cobert en la seua totalitat, amb solera de formigó armat impermeabilitzat per mitjà de la mateixa solució que en la zona de recepció, i comptarà amb un sistema d'arreplega de vessaments accidentals per gravetat per mitjà de canaletes amb pendents adequades fins una arqueta impermeable i estanca.  
- La zona de RP comptarà amb un sistema d'emmagatzematge apropiat para cada un dels residus i en el cas de RP líquids disposaran de cubetes d'arreplega de vessaments accidentals.  
Bateries usades: s'emmagatzemaran en calaixos homologats de polietilé d'alta densitat, dins d'edificació existent, amb solera de formigó armat impermeabilitzat.  
Emmagatzematge-valorització de RAEE: es realitzarà en una nova zona a cobert (ensostrada sense ser edificació), amb sistema d'arreplega de vessaments accidentals per gravetat fins una canaleta estanca.  
L'estudi d'impacte ambiental proposa que en el cas cas d'abocaments o fugues es procedirà a la seua neutralització, absorció i neteja de la zona afectada, que estarà dotada d'elements de neutralització de contaminació específic per a cada residu, per mitjà d'aplicació de material absorbent no inflamable (sepiolites), els dits residus seran arreplegats immediatament i posteriorment seran depositats en un contenidor independent i convenientment codificat i retirats per un gestor autoritzat.  
  
Quant a l'impacte visual que produeix l'arreplega de vehicles en la zona exterior, considerant la tanca projectada i l'emmagatzematge a 3 alçàries dels VFVU descontaminats es requereixen mesures correctores per a reduir aquest impacte.  
Encara que l'estudi d'impacte ambiental proposa que si fóra necessari es plantaria una pantalla vegetal complementària a la tanca de la parcel·la a fi de minimitzar la visualització dels VFVU.  
El programa de vigilància ambiental proposa la realització de controls periòdics trimestrals de l'estat d'impermeabilització del paviment, controls mensuals de l'estat dels recipients de RP i inspeccions mensuals del sistema d'arreplega de vessaments (arqueta d'arreplega).  
  
  
Consideracions jurídiques  
1. El projecte examinat constitueix, segons el que preveu l'apartat 6.c, annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'impacte ambiental i concordants del seu reglament.  
2. L'expedient ha observat els tràmits previstos en la Llei 21/2013, de 9 de desembre, d'Avaluació Ambiental, en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que li siguen aplicables.  
3. L'article 15 del Decret 47/2015, de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat d?«ampliació de llicència ambiental de magatzem de residus metàl·lics no tòxics a activitat d'emmagatzematge-valorització de residus no perillosos i perillosos (bateries i RAEE) i centre autoritzat de tractament de vehicles al final de la seua vida útil», promoguda per Frayma, CB, ubicada en el polígon industrial La Pedrera, carrer d'Isaac Peral, 5-7, del terme municipal de Benissa (Alacant), sempre que aquest es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
1. Es fa extensiu al projecte d'ampliació de l'activitat tots i cada un dels condicionants inclosos en la declaració d'impacte ambiental formulada amb data 25 de febrer 2013, exp. 103/12-AIA (activitat d'emmagatzematge de residus no perillosos).  
2. Els residus admesos en l'activitat seran els detallats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
3. L'emmagatzematge de pneumàtics es durà a terme en condicions de seguretat, prevenint riscos derivats de l'emmagatzematge excessiu, i separant prou els residus i/o contenidors per a facilitar la seua inspecció. Tant l'emmagatzematge de pneumàtics com l'emmagatzematge de residus perillosos i VFVU descontaminats, han d'estar inclosos en un sistema general de protecció contra incendis de la instal·lació.  
  
4. Les arquetes estanques de la zona d'emmagatzematge de RAEE i la zona de descontaminació de vehicles i les cubetes de retenció de possibles abocaments accidentals de la zona d'emmagatzematge de RP, hauran de mantindre's netes i buidar-se amb una freqüència suficient que garantisca que no es produiran vessaments.  
5. El desenvolupament del procés de recuperació de gasos fluorats dels sistemes d'aire condicionat instal·lats en els vehicles a més de la utilització d'equips específics per a això previst en el projecte, es requereix:  
5.1. El personal que realitze la mencionada activitat, haurà de disposar d'un certificat d'haver realitzat un curs de formació amb els continguts establits en l'annex del Reglament (CE) núm. 307/2008 de la comissió. Aquest certificat haurà sigut expedit per algun dels centres formatius i avaluadors establits en l'article 8 del Reial Decret 795/2010, pel qual es regula la comercialització i manipulació de gasos fluorats i equips basats en aquests, així com la certificació dels professionals que els utilitzen.  
6. L'emmagatzematge dels vehicles fora d'ús en la zona no coberta i tancada sobre sòl impermeabilitzat, es realitzarà (si es fa ús de prestatgeries per a això), sense sobrepassar l'alçària de tancament, tenint en compte que s'hauran de retirar periòdicament abans de superar la capacitat d'arreplega.  
7. A fi d'una adequada evacuació i tractament de les aigües residuals generades en el normal exercici de l'activitat, el titular de l'activitat disposarà de la preceptiva autorització d'abocament d'aigües a la xarxa municipal de clavegueram, concedida per l'autoritat municipal. Les instal·lacions i els paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Benissa. Si cal s'aplicaran les mesures correctores pertinents per a complir els límits establits.  
  
8. Es portarà un registre documentat del programa de vigilància ambiental a l'efecte d'acreditar l'execució i adopció de les mesures preventives i correctores proposades i la comprovació de la seua eficàcia. Aquest registre documentat inclourà a més el resultat dels controls i autocontrols periòdics legalment exigibles en el control d'abocaments d'aigües residuals i s'arreplegarà igualment tota la documentació acreditativa relativa a accidents, fugues o vessaments, a la seua arreplega i gestió posterior. La documentació del programa de vigilància ambiental estarà a disposició de les autoritats competents.  
9. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra la present resolució, per ser una acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'Avaluació Ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 3 de juliol de 2015.- El director general d'Avaluació Ambiental i Territorial: Juan Giner Corell.»  
  
València, 1 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.